ตลท.ไม่พบต่างชาติถอนลงทุนไทย
ตลาดหลักทรัพย์ยังไม่พบสัญญาณต่างชาติถอนการลงทุนในไทย หลังเกิดเหตุแผ่นดินไหวในญี่ปุ่น และเหตุความรุนแรงในตะวันออกกลาง&nbsp;นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย(ตลท.)กล่าวว่า ยังไม่เห็นสัญญาณการไหลออกของเงินทุนต่างประเทศที่เกิดจาการเทขายหุ้นของนักลงทุนต่างชาติ เพื่อถอนการลงทุนออกจากตลาดหุ้นไทย มีเพียงการขายหุ้นออกมาบ้างในช่วงที่ผ่านมาหลังจากเกิดเหตุการณ์ความรุนแรงในตะวันออกกลาง รวมถึงเหตุการณ์แผ่นดินไหวและสึนามิในญี่ปุ่น แต่ถือว่ามีปริมาณไม่มาก&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; "ตอนนี้ยังไม่เห็นกระแสเงินทุนที่ไหลออกที่ชัดเจน โดยหากนักลงทุนต่างชาติเริ่มปรับพอร์ตครั้งใหญ่จะมีวอลุ่มมาก หรือเฉลี่ยวันละ 4-5 หมื่นล้านบาท แต่ปัจจุบันมีการซื้อขายเพียงวันละ 2.3-2.5 หมื่นล้านบาทเท่านั้น"นายจรัมพร กล่าว &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; อย่างไรก็ตาม ยังไม่สามารถประเมินความเสียหายจากเหตุการณ์ภัยพิบัติในประเทศญี่ปุ่นได้ เพราะยังเร็วเกินไป คงต้องติดตามต่อไปว่าญี่ปุ่นว่าจะสามารถฟื้นฟูประเทศได้เร็วแค่ไหน เพราะหากเกิดผลกระทบก็จะกระจายไปยังเศรษฐกิจทั่วโลก 
22 มี.ค. 2554

ตลาดหลักทรัพย์ยังไม่พบสัญญาณต่างชาติถอนการลงทุนในไทย หลังเกิดเหตุแผ่นดินไหวในญี่ปุ่น และเหตุความรุนแรงในตะวันออกกลาง นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย(ตลท.)กล่าวว่า ยังไม่เห็นสัญญาณการไหลออกของเงินทุนต่างประเทศที่เกิดจาการเทขายหุ้นของนักลงทุนต่างชาติ เพื่อถอนการลงทุนออกจากตลาดหุ้นไทย มีเพียงการขายหุ้นออกมาบ้างในช่วงที่ผ่านมาหลังจากเกิดเหตุการณ์ความรุนแรงในตะวันออกกลาง รวมถึงเหตุการณ์แผ่นดินไหวและสึนามิในญี่ปุ่น แต่ถือว่ามีปริมาณไม่มาก          "ตอนนี้ยังไม่เห็นกระแสเงินทุนที่ไหลออกที่ชัดเจน โดยหากนักลงทุนต่างชาติเริ่มปรับพอร์ตครั้งใหญ่จะมีวอลุ่มมาก หรือเฉลี่ยวันละ 4-5 หมื่นล้านบาท แต่ปัจจุบันมีการซื้อขายเพียงวันละ 2.3-2.5 หมื่นล้านบาทเท่านั้น"นายจรัมพร กล่าว           อย่างไรก็ตาม ยังไม่สามารถประเมินความเสียหายจากเหตุการณ์ภัยพิบัติในประเทศญี่ปุ่นได้ เพราะยังเร็วเกินไป คงต้องติดตามต่อไปว่าญี่ปุ่นว่าจะสามารถฟื้นฟูประเทศได้เร็วแค่ไหน เพราะหากเกิดผลกระทบก็จะกระจายไปยังเศรษฐกิจทั่วโลก ประกอบกับ มีปัญหาจากตะวันออกกลางเข้ามา ที่ส่งผลต่อราคาน้ำมันปรับตัวสูงขึ้นด้วย         ที่ผ่านมา ดัชนีหุ้นไทยยังปรับขึ้นได้เพราะปัจจัยพื้นฐานในประเทศยังดี ความสามารถการทำกำไรของบริษัทจดทะเบียนก็มีการปรับตัวดีขึ้น           ทั้งนี้ ปัจจุบันมีบัญชีลูกค้าซื้อขายหุ้นเพิ่มเป็น 6 แสนบัญชี จากเดิมที่มี 5 แสนบัญชี โดยเป็นบัญชีที่มีการซื้อขายสม่ำเสมอเพิ่มขึ้นจาก 1.3 แสนบัญชี เป็น 1.6 แสนบัญชี หรือเติบโต 20% จากปีก่อน และคาดว่าจะเพิ่มอีก 1 แสนบัญชีในปีนี้ จากความร่วมมือกับสถาบันการเงิน เปิดโครงการ Banker to Broker ซึ่งจะทำให้ได้นักลงทุนใหม่ๆมากขึ้น